5.4.2023
RO
Jurnalul Oficial al Uniunii Europene
C 125/43 Marți, 13 septembrie 2022
58.
invită Comisia să promoveze standardele și ambițiile UE pentru protejarea pădurilor la nivel internațional;
59. solicită Comisiei să relanseze negocierile privind adoptarea unei convenții forestiere internaționale obligatorii din punct de vedere juridic, care să contribuie la gestionarea, conservarea și dezvoltarea sustenabilă a pădurilor, să prevadă funcții și utilizări multiple și complementare ale acestora, inclusiv măsuri de reîmpădurire, împădurire și conservare a pădurilor, ținând cont, în același timp, de nevoile sociale, economice, ecologice, culturale și spirituale ale generațiilor prezente și viitoare, recunoscând rolul vital al tuturor tipurilor de păduri în menținerea echilibrului și proceselor ecologice și în susținerea identității, a culturii și a drepturilor popoarelor indigene, ale comunităților acestora, ale altor comunități și ale locuitorilor pădurilor; 60.
invită Uniunea să respecte principiul coerenței politicilor pentru dezvoltare și să asigure consecvența politicilor sale de dezvoltare, comerciale, agricole, energetice și climatice; recunoaște contribuțiile economice, sociale și de mediu pozitive ale industriei forestiere și solicită noi investiții în cercetare, în inovare și în progresul tehnologic; 61. invită Comisia să promoveze clauze-oglindă pe piețele internaționale din domeniul bioeconomiei și să profite de parteneriatele paneuropene și internaționale și de acordurile comerciale externe pentru a promova obiectivele climatice ambițioase ale UE și exploatarea sustenabilă a pădurilor în afara UE; o o 62.
o
încredințează Președintei sarcina de a transmite prezenta rezoluție Consiliului și Comisiei.